**ANGLEŠČINA - MERILA OCENJEVANJA ZNANJA**

V skladu z veljavnim učnim načrtom poteka ocenjevanje v treh oblikah:

A. ustno ocenjevanje

B. pisno ocenjevanje.

C. alternativni načini ocenjevanja znanja

**Ustno ocenjevanje** lahko poteka tradicionalno (učitelj – dijak) ali s pomočjo interakcije dijak – dijak, dejavnosti pa so lahko vezane na slikovne iztočnice ali na besedilo, ki so ga dijaki slišali ali prebrali. Pri tradicionalnem ocenjevanju se vrednoti dijakovo poznavanje besedišča, pravilnost izgovorjave, slovnična pravilnost, poznavanje teme, jasnost izražanja misli in gladkost govora. Komunikacija poteka 10 do 20 minut, učitelj pa dijakovo znanje oceni takoj po končanem izpraševanju. Pri ocenjevanju upoštevamo naslednje kriterije glede na nivo posameznega letnika in programa (1. in 2. letnik gimnazije – B1, B2, 3. in 4. letnik gimnazije – B2, 1. in 2. letnik programa strojni tehnik – A2, B1, 3. in 4. letnik programa strojni tehnik – B1, B2, program mehatronik operater – A1, A2):

ocena zadostno: dijak ima samo osnovni besedni zaklad, slovničnih napak je precej,

vendar je sporočilo še moč razumeti;

ocena dobro: slovničnih napak je manj, besedni zaklad bogatejši in dijak tudi delno

 pozna sinonime;

ocena prav dobro: dijak samostojno izraža svoje misli, osnovnih napak je zelo malo,

 uporablja pa slovnične strukture in besedni zaklad na višjem nivoju;

ocena odlično: dijak uporablja slovnične strukture in besedni zaklad na visokem nivoju ter tekoče in jasno izraža svoje misli.

Ustno ocenjevanje lahko poteka pri drugih dejavnostih kot so predstavitev, poročilo, opis, dialog, intervju, pogovor, igra vlog, itd.) in je lahko enogovorno, dialoško in skupinsko. V teh primerih ocenjujemo po vnaprej znanih kriterijih za posamezno dejavnost.

Pri **pisnem ocenjevanju** ocenjujemo pisne preizkuse znanja (zmožnost pisanja, slušno in bralno razumevanje, zmožnost rabe jezikovnih struktur, bogastvo besedišča in njegovo rabo) in pisne izdelke (različna besedila kot so pisma, spisi, referati itd.).

Kriteriji, ki jih upoštevamo pri ocenjevanju zmožnosti pisanja glede na nivo posameznega letnika in programa (1. in 2. letnik gimnazije – B1, B2, 3. in 4. letnik gimnazije – B2, 1. in 2. letnik programa strojni tehnik – A2, B1, 3. in 4. letnik programa strojni tehnik – B1, B2, program mehatronik operater – A1, A2):

**VSEBINA**

Točkuje se primernost vsebine, osredotočenost na naslov in poglobljenost v temo ter ustreznost dolžine sestavka

**BESEDIŠČE**

Točkuje se pravilnost, raznolikost, bogatost besedišča ter ustreznost dolžine sestavka

**JEZIKOVNA PRAVILNOST**

Točkuje se raba zapletenih jezikovnih struktur, število napak, morebitna oteženost razumevanja besedila zaradi jezikovnih napak ter ustreznost dolžine sestavka

**ZGRADBA IN VEZLJIVOST**

Točkuje se členjenost besedila na jasno nakazane odstavke, povezanost misli in vezljivost na ravni stavka, odstavka in besedila ter ustreznost dolžine sestavka

Pri ocenjevanju krajših pisnih sestavkov in esejev maturitetnega tipa v 3. in 4. letniku programov gimnazija in strojni tehnik upoštevamo kriterije, ki se uporabljajo pri ocenjevanju na splošni oz. poklicni maturi. Pisne izdelke ocenimo po vnaprej znanih kriterijih za ocenjevanje.

Pisno ocenjevanje lahko poteka individualno ali skupinsko, v vsakem primeru pa preverjanje lahko traja 90 minut ali manj.

Pri pisnem ocenjevanju se odgovori in izdelki točkujejo, meje za ocene pa so naslednje:

zadostno: 50 – 64% točk

dobro: 65 – 79% točk

prav dobro: 80 – 89% točk

odlično: 90 – 100% točk

Z **alternativnimi načini ocenjevanja** ocenjujemo kompleksnejše, integrirane in dolgotrajne dejavnosti kot je projektno delo in sicer po vnaprej znanih kriterijih.

**Končna ocena** je sestavljena iz vseh ocen, ki jih dijak pridobi v šolskem letu in upošteva njegov napredek v posameznem učnem obdobju. Odraža celostno znanje in odnos do predmeta, ki se kaže tudi v sodelovanju pri učnem procesu. Zaključene ocene ne pridobimo z izračunavanjem aritmetične sredine.

V vsakem ocenjevalnem obdobju je obvezno pisati vsaj eno pisno nalogo in pridobiti eno ustno oceno.

V gimnazijskem programu imajo ocene pisnih nalog dvojno težo.

V programih strojni tehnik in mehatronik operater so pisne in ustne ocene enakovredne.

Posamezne ocene dijak praviloma ne more izboljševati, razen v primeru, ko učitelj ob določanju končne ocene presodi, da bi to lahko pomenilo višjo zaključeno oceno.

Dijak, ki do zaključka pouka ni opravil vseh obveznosti, vključno s tistimi, ki se ne ocenjujejo (izdelki za domačo nalogo), je lahko neocenjen in opravlja dopolnilni izpit.

**Popravni in predmetni izpit iz angleščine za gimnazijo**

Kandidati opravljajo ustni in pisni izpit.

1. Pisni izpit se piše od 45 minut do največ 90 minut (dijaki po letnikih so s trajanjem izpita vnaprej seznanjeni) in se ocenjuje z ocenami od 1 do 5. Meje za ocene so:
* zadostno: 50 – 64%
* dobro: 65 – 79%
* prav dobro: 80 – 89%
* odlično: 90 – 100%
1. Na ustnem delu izpita je možno doseči 20 točk, točke pa pomenijo tudi odstotne točke, ki so del končne ocene Meje za ocene so naslednje:
	* Zadostno: 10 točk
	* Dobro: 13 točk
	* Prav dobro: 16 točk
	* Odlično: 18 točk

 Ocenjujemo po sledečih kriterijih:

**Besedišče**

Štev. točk/ Merila

4 Besedišče je primerno/pogosto nadpovprečno bogato.

3 Besedišče je primerno.

2 Besedišče je na splošno primerno, opazimo posamezne napačne rabe.

1 Omejeno besedišče, ki pa ne moti sporazumevanja.

0 Nezadostno besedišče, ki preprečuje sporazumevanje.

**Gladkost**

Štev. točk /Merila

4 Govor brez zatikanja, samo naravno omahovanje.

3 Govor z malo zatikanja poleg naravnega omahovanja.

2 Govor z nekaj zatikanja.

1 Govor s pogostimi prekinitvami.

0 Prekinitve so tako pogoste, da preprečujejo sporazumevanje.

**Izgovarjava**

Štev. točk /Merila

4 Odlična izgovarjava, naglas in stavčna intonacija.

3 Dobra izgovarjava, naglas in stavčna intonacija.

2 Povprečna izgovarjava, brez hujših napak.

1 Slaba izgovarjava, ki pogosto ovira sporazumevanje.

0 Slaba izgovarjava, ki preprečuje sporazumevanje.

**Jezikovna pravilnost**

Štev. točk /Merila

4 Jezikovnih napak skorajda ni.

3 Malo osnovnih jezikovnih napak.

2 Nekaj večjih jezikovnih napak.

1 Veliko jezikovnih napak, ki pa ne ovirajo sporazumevanja.

0 Toliko jezikovnih napak, da je sporazumevanje nemogoče.

**Sodelovanje v pogovoru**

Štev. točk /Merila

4 Samostojno začenja in v glavnem vodi pogovor.

3 Dokaj samostojno vodi pogovor.

2 V glavnem se odziva le na sogovornikove spodbude.

1 Preveč se zanaša na sogovornikove spodbude.

0 Ni sposoben pogovora ali govori na izust.

1. Ustni izpit obsega 3 vprašanja – prvo in drugo vprašanje sta tematski, tretje pa zajema besedišče.
2. Pisni del izpita ima 80% delež pri skupni oceni, ustni pa 20%. Končno oceno dobimo s seštevkom odstotnih točk obeh delov, ki se pretvorijo v oceno po sledečem kriteriju:.
	* Zadostno: 50%
	* Dobro: 65%
	* Prav dobro: 80%
	* Odlično: 90%

**Popravni in predmetni izpit iz angleščine za programa strojni tehnik in mehatronik operater**

Kandidati opravljajo ustni in pisni izpit.

1. Pisni izpit se piše od 45 minut do največ 90 minut (dijaki po letnikih so s trajanjem izpita vnaprej seznanjeni) in se ocenjuje z ocenami od 1 do 5. Meje za ocene so:
* zadostno: 50 – 64%
* dobro: 65 – 79%
* prav dobro: 80 – 89%
* odlično: 90 – 100%
1. Na ustnem delu izpita je možno doseči 40 točk, točke pa pomenijo tudi odstotne točke, ki so del končne ocene Meje za ocene so naslednje:
	* Zadostno: 20 točk
	* Dobro: 26 točk
	* Prav dobro: 32 točk
	* Odlično: 36 točk

 Ocenjujemo po sledečih kriterijih:

**Jasnost izražanja misli in ustreznost sporočila**

Štev. točk/ Merila

4 - Kandidat prepričljivo in jasno izrazi svoje misli/sporočilo in jih/ga primerno razvije/utemelji, ker dobro pozna vse teme danih iztočnic, brez težav razume sogovornika in sledi smeri pogovora.

3 - Kandidatovo sporočilo je primerno/sporočilo je kljub spodrsljajem jasno in dovolj razvito, ker zadovoljivo pozna teme danih iztočnic in razume sogovornika.

2 - Kandidat s težavo izrazi svoje misli/sporočilo in jih/ga ne razvija./Kandidat se vztrajno izogiba predpisani temi, ker pomanjkljivo pozna teme danih iztočnic ali le delno razume sogovornika.

1 - Kandidatovo sporočilo ostaja fragmentarno/na ravni najosnovnejšega odzivanja na sogovornikove pobude, ker zelo slabo pozna teme danih iztočnic ali ne razume sogovornika.

0 - Sporočila ni. Kandidat ne pozna tem danih iztočnic, sogovornika ne razume in se ne odziva na njegove pobude.

**Jezikovna pravilnost**

4 - Jezikovnih napak skoraj ni, raba zahtevnejših jezikovnih struktur.

3 Nekaj jezikovnih napak, vendar ne ovirajo jasnosti sporočila. Raba osnovnih jezikovnih struktur.

2 - Mnogo jezikovnih napak, vendar je sporočilo še vedno razumljivo.

1 - Zelo ozek obseg jezikovnih sredstev in/ali tako pogoste jezikovne nepravilnosti, da je sporočilo nerazumljivo./Kandidat se večinoma odziva nebesedno.

0 - Tako ozek obseg jezikovnih sredstev in/ali tako pogoste jezikovne nepravilnosti, da je sporazumevanje popolnoma onemogočeno.

Angleščina **15**

**Širina in ustreznost rabe besedišča in registra**

4 - Bogato besedišče, ki v celoti ustreza namenu, funkciji in okoliščinam.

3 - Besedišče, ki kljub nekaj napakam ustreza namenu in okoliščinam ter ne vpliva na jasnost sporočila.

2 - Ozek obseg besednih sredstev in/ali pogoste nepravilnosti, ki vplivajo na jasnost sporočila.

1 - Zaradi zelo ozkega besedišča in pogoste napačne rabe je sporazumevanje skromno/omejeno predvsem na nebesedno sporazumevanje.

0 - Nepoznavanje besedišča in napačna raba popolnoma onemogočata

sporazumevanje.

**Tekočnost govora in izgovarjanja**

4 - Tekoč govor z naravnimi prekinitvami. Izgovorjava in intonacija sta ustrezni.

3 - Govor z nekaj prekinitvami, ki ne ovirajo sporazumevanja. Nekaj

nepravilnosti/neustreznosti pri izgovorjavi in intonaciji, ki niso moteče.

2 - Govor z daljšimi prekinitvami, ki ovirajo sporazumevanje. Nepravilna

izgovorjava in intonacija onemogočata razumljivost sporočila.

1 - Pogoste in dolge prekinitve onemogočajo sporazumevanje./Kandidat se odziva predvsem nebesedno. Izgovorjavo in intonacijo je komaj možno oceniti (zaradi minimalnega sodelovanja in/ali nejasnosti govora).

0 - Kandidat se odziva samo nebesedno.

**Sodelovanje v pogovoru in ustrezna raba komunikacijskih strategij**

4 - Kandidat samostojno usmerja pogovor, se uspešno prilagaja novim

okoliščinam/vlogam. Primeren izbor komunikacijskih strategij.

3 - Kandidat se uspešno prilagaja novim okoliščinam/vlogam/temam in sodeluje v pogovoru na pobudo sogovornika/izpraševalca in tudi na lastno pobudo. Primeren izbor komunikacijskih strategij.

2 - Kandidat se s težavo prilagaja novim okoliščinam/vlogam/temam in se odziva izključno na pobude sogovornika. Omejen izbor in/ali neustreznost

komunikacijskih strategij.

1 - Kandidat se ob novih okoliščinah/vlogah/temah kljub sogovornikovi pomoči in dodatni spodbudi neustrezno/nebesedno odziva.

0 - Kandidat se ob novih okoliščinah/vlogah/temah kljub sogovornikovi pomoči in dodatni spodbudi ne odziva.

Ker je ustni del izpita vreden 40 % ocene, se točke pri ustnem delu izpita pomnožijo z 2.

1. Ustni izpit obsega 3 vprašanja – prvo in drugo vprašanje sta tematski, tretje pa zajema besedišče.
2. Pisni del izpita ima 60% delež pri skupni oceni, ustni pa 40%. Končno oceno dobimo s seštevkom odstotnih točk obeh delov, ki se pretvorijo v oceno po sledečem kriteriju:.
* Zadostno: 50%
* Dobro: 65%
* Prav dobro: 80%
* Odlično: 90%

**Dopolnilni izpiti za vse programe**

Dijak, ki do zaključka pouka ni opravil vseh obveznosti, vključno s tistimi, ki se ne ocenjujejo (izdelki za domačo nalogo), je lahko neocenjen in opravlja dopolnilni izpit.

Dopolnilni izpit obsega snov, iz katere dijak ni bil ocenjen. Meje in kriteriji so enaki tistim pri ocenjevanju znanja med šolskim letom.

Če ima dijak dopolnilni izpit, ker ni oddal vseh izdelkov, lahko le-te učitelju odda v roku, določenem za dopolnilni izpit.

**MINIMALNI STANDARDI ZA PROGRAMA GIMNAZIJA IN STROJNI TEHNIK**

**BRALNO RAZUMEVANJE:**

Razume bistvo prebranega umetnostnega in neumetnostnega besedila in uspešno rešuje raznovrstne, njemu znane tipe nalog bralnega razumevanja.

**PISNO SPOROČANJE:**

Zna napisati krajši neformalni, polformalni in formalni pisni sestavek.

**GOVORNO SPOROČANJE OZ. SPORAZUMEVANJE:**

Govori, pripoveduje in razpravlja o obravnavanih temah, izgovarja razumljivo z občasnimi nepravilnostmi. (1.in 2. letnik)

Govori, pripoveduje in razpravlja o obravnavanih temah, izgovarja razumljivo in pravilno ter uporablja ustrezno intonacijo. (3. in 4. letnik)

**SLUŠNO RAZUMEVANJE**

Razume bistvo poslušanega besedila in uspešno rešuje raznovrstne, njemu znane tipe nalog slušnega razumevanja.

**BESEDIŠČE**

Prepozna in uporablja obravnavano besedišče, nekaj idiomatskih izrazov in nekaj zapletenih besednih zvez. (1. in 2. letnik)

Prepozna in uporablja obravnavano besedišče, idiomatske izraze in zapletene besedne zveze. (3. in 4. letnik)

**SLOVNICA**

V kontekstu zna uporabljati obravnavane slovnične strukture. (1. letnik)

V kontekstu zna uporabljati slovnične strukture obravnavane v tekočem in predhodnih letnikih. (ostali letniki)

**MINIMALNI STANDARDI ZA PROGRAM MEHATRONIK OPERATER**

**BRALNO RAZUMEVANJE:**

Razume bistvo prebranega umetnostnega in neumetnostnega besedila in uspešno rešuje raznovrstne, njemu znane tipe nalog bralnega razumevanja.

**PISNO SPOROČANJE:**

Zna napisati krajši neformalni in polformalni pisni sestavek na obravnavano temo.

**GOVORNO SPOROČANJE OZ. SPORAZUMEVANJE:**

Govori, pripoveduje in se pogovarja o obravnavanih temah, sporočilnost je še na nivoju razumljivosti.

**SLUŠNO RAZUMEVANJE**

Razume bistvo poslušanega besedila in uspešno rešuje raznovrstne, njemu znane tipe nalog slušnega razumevanja.

**BESEDIŠČE**

Prepozna in uporablja obravnavano besedišče.

**SLOVNICA**

V kontekstu zna uporabljati obravnavane slovnične strukture.

**MERILA OCENJEVANJA ZNANJA V ČASU IZOBRAŽEVANJA NA DALJAVO**

**Oblike ocenjevanja in kriterij**

Oblike ocenjevanja znanja in kriteriji so isti, kot so določeni z merili v običajnem času, le izvajajo se na daljavo, če drugače ni mogoče.

**Pogoj za zaključeno oceno**

Opravljene morajo biti vse naloge, ki so bile predpisane pred začetkom izobraževanja na daljavo, kar vključuje vsa ocenjevanja in izdelke za domačo nalogo.

Morebitne izjeme zaradi novonastalih razmer odobri učiteljica.

V vsakem ocenjevalnem obdobju mora dijak pridobiti vsaj eno oceno, ustno ali pisno. V celotnem šolskem letu mora imeti vsaj eno ustno oceno.

Pri zaključevanju ocene se upošteva opravljanje nalog v času pouka na daljavo. Dijak, ki v tem času ni oddal 90% ali več zahtevanih nalog, je neocenjen.

Aktiv anglistk Gimnazije Jurija Vege Idrija

Avgust 2023